เก็ง SET สัปดาห์หน้า3 หุ้นรับเหมาฯเด่นสุด
สัปดาห์หน้า รับปัจจัยบวกจากกองทุน LTF ทีทยอยเข้ามาในระบบโค้งสุดท้ายราว 2.2 – 3.2 หมื่นลบ. รวมถึงการลงทุนในภาครัฐเดินหน้าหลังการประมูลรถไฟรางคู่อย่างจริงจัง ทั้งนี้ คาดเศรษฐกิจไทยและกำไรตลาด Bottom Out ไปแล้วในงวด Q3/58 ซึ่งจะเป็นตัวแปรหนุน SET ฟื้นตัวสู่แนวต้าน 1,404/1,424 จุด และแนวรับ 1,380/1,375 จุด
22 พ.ย. 2558

Technical Weekly: by Capital Nomura Securities (Thailand)
 
Nomura คาดสัปดาห์หน้า ในส่วนของสินทรัพย์เสี่ยงโลกยังได้รับแรงหนุนต่อ จาก 2 ประเด็นหลัก คือ 1) ความคาดหวังของการใช้นโยบายผ่อนคลายเพิ่มเติมของ ECB ในวันที่ 3 ธ.ค. 58 ซึ่งคาดว่า ECB จะขยายเวลาการซื้อสินทรัพย์จาก ก.ย. 59 ไปสิ้นสุด มิ.ย. 60 (เดิมคาดสิ้นสุด มี.ค. 60) รวมถึงการปรับลดอัตราดอกเบี้ยเงินฝากลงอีก 10 bps ลงสู่ระดับ -0.3% และ 2) มุมมองต่อดอกเบี้ยขาขึ้นของสหรัฐที่เปลี่ยนไป
โดยคาดว่าตลาดจะให้น้ำหนักการขึ้นดอกเบี้ยของสหรัฐกลางเดือน ธ.ค. 58 นี้ จะมีลักษณะค่อยเป็นค่อยไป และมองเชิงบวกต่อการฟื้นตัวของเศรษฐกิจโลกมากกว่า แรงกดดันต่อสภาพคล่องที่หดลง หลังฝ่ายวิจัยประเมินการเคลื่อนย้ายเงินทุนจากความกังวลของการขึ้นอัตราดอกเบี้ยของ FED เสร็จสิ้นไปแล้วกว่า 70-80%
ขณะที่ ปัจจัยบวกภายในทั้งฤดูกาลของ LTF ทีทยอยเข้ามาในระบบโค้งสุดท้ายราว 2.2 – 3.2 หมื่นล้านบาท และการลงทุนภาครัฐที่เดินหน้าหลังการประมูลรถไฟรางคู่เส้นทางที่ 1 คลอง 19-แก่งคอย 1 หมื่นล้านบาท ได้ผู้ชนะ คือ STEC และกำหนดประกาศผู้ผ่านคุณสมบัติเส้นที่ 2 จิระ-ขอนแก่น 2.36 หมื่นล้านบาท วันที่ 24 พ.ย.58 นี้ (CK, ITD, STEC, UNIQ ยื่นซอง) ก่อนกำหนดประมูล 8 ธ.ค. 58 ล้วนแล้วแต่สร้าง Sentiment บวกต่อเศรษฐกิจไทยในช่วงถัดไป
ด้านฝ่ายวิจัย คาดเศรษฐกิจไทยและกำไรตลาด Bottom Out ไปแล้วในงวดไตรมาส 3 ปี 58 จะเป็นตัวแปรหนุน SET ฟื้นตัวสู่แนวต้าน 1,404/1,424 จุด และแนวรับ 1,380/1,375 จุด ส่วนปัจจัยอื่นๆ ทีต้องจับตา คือ ตัวเลขส่งออกไทยเดือน ต.ค. ในวันที่ 25 พ.ย. 58 Consensus คาด -7.4% จากเดือนก่อน -5.51%
 
ส่วนกลยุทธ์การลงทุน : กลุ่มรับเหมาฯ ยังเด่นรับการประมูลรางคู่เส้นที่ 2 และรัฐฯ เตรียมพิจารณากองทุนโครงสร้างพื้นฐาน 1 แสนล้านบาท CK, STEC, ITD เด่น ผสานกลุ่มที่กำไรไตรมาส 4 ปี 58 จะฟื้นตัวอย่างโดดเด่น (BRR, CI, COM7, ERW, KAMART และ PLANB) ตามมาด้วยกลุ่ม MSCI Play มีผล 30 พ.ย.นี้ (PTTGC คาดเม็ดเงินซื้อราว 17-18 ล้านเหรียญ, GPSC,VNG) 3) หุ้นคาดเข้า SET50/100 รอบใหม่ : SET50 Play เลือก STEC, MTLS, S และ GPSC // SET100 Play เลือก EPG, VNG, PLANB, WORK และ SAMTEL สำหรับนักลงทุนระยะกลาง-ยาว แนะนำสะสมหุ้นเดือน พ.ย. 58 Top Picks : MINT, AOT, DCC , CI, TVT และ KAMART
 
&lt;&lt; คลิ๊กเพื่ออ่านรายละเอียด &gt;&gt;